Il-mitħna li żżaqżaq fuq rasna taf kliemna bħal kredu taf ruħna minn ġewwa u taf il-litanija ta' l-immijiet qabel ma troxx id-dalma meta jiqfilna l-kliem u ruħna tinxef qoxqox ibqa' ejja miegħi taħt il-mitħna l-kbira u ssemma' sewwa. GĦALIEX: Għaliex il-qiegħ tal-baħar illum mhux ibeżżagħni u l-krib tal-gawwi fuq il-blat inħossu bħal stedina7 għaliex ir-riħ tax-xitwa qisu tmellisa ħelwa f'xagħri mħabbla u l-qtar tax-xita f'wiċċi jaħraq bħal omm qed tibki7 Tgħid qed tistrieħ il-mewt fuq l-alga sewda u nista' llum sa fl-aħħar nistejqer bl-arja tfuħ u bl-ilma mielaħ7 Tgħid nista' nimxi 'l bogħod illum u għada mingħajr ma nħossu jċedi ir-ramel taħt riġlejja Imqar li jkun dan biss illum u għada umbagħad ħa tiġi l-mewt bil-minġel f'idha, ħa tagħmel festa bija, ħa tifnini, laqwa li nkun mxejt illum u għada qabel immur nistrieħ fuq l-alga sewda. Il-bebbuxu trekken f'xaqq fil-blat ma' l-eku ra' leħinna mal-passi ta' riġlejna illum ersaqna kisnijiet la int la jien ma wrejna la kelma la ċaqliqa u baqa' jilgħab fuq ir-ramla bajda. EPIGRAMM À EPIGRAMM B Iġbor ċagħqa Jien naqta' driegħi aqta' kewkba għas-sbieħ għajnejk tiġrix ħafna u naqsam baħar inti u ġejja biex niġi ħdejk hekk għallinqas imma kemm taħseb qabel tasal li int sabiħa nilħaq noħlom biex wara kollox l'inti ħdejja, nibqa' bir-riħa LOGĦBA Is-surmast dawwama tond ma' ħofra kbira u l-oħrajn kollha qabżu minn tarf sa tarf imma meta mess lili kejjilt l-ixbar b'għajnejja u bqajt imwaħħal f'xifer il-ħofra l-kbira. GĦID Dan għalmin ħarġu t-tfal bil-palm u l-liedna2 u għalmin l-orgni fawwar ħnejjiet il-katidral b'noti qabbieża' Mhux għalina is-sliem tal-flawt u l-arpa u l-għanja raqqadija tal-flejguta. In-nisa tagħna xuxthom maħlula iraħħmu f'nofs l-indiema; qarset ix-xema' wiċċ il-bniet imgeżwra fl-imnatar vjola; u fuq ras il-bhejjem tagħna għadna rroxxu l-irmied. Tfajjel agħtini idek u ħudni 'l bogħod sakemm jagħjew riġlejna sakemm ma jidhrux iżjed il-kampnari u l-qniepen ma jdoqqux is-seba' moti ta' l-erwieħ midinba ħudni fejn ma tasalx il-bikja tan-newwieħa u qabel tarani rieqed tħallinix. Umbagħad meta tismagħhom ir-russinjoli fl-arja kaħlanija meta tarah il-lewż ifur bil-bjuda u x-xefaq qed ibexbex umbagħad ejja qajjimni. armaj ruħi xrafet bid-dnubiet il-mejta kull platt li ġie laqqattu u meta stajt billejt subgħajja sew fiż-żejt u l-balzmu tal-passjoni l-kbira u talli la qerrejt u la sogħbieni il-ħanin Alla nsieni, Da' x'kien illejla m'intx tobroxli moħħi bis-seba' sjuf tas-sagramenti l-ġodda lanqas tikwi f'ġenbejja karattri ħomor b'tarf dufrejk misnuna' x'inhi dir-riħa ta' ġismek sħun bħal qamħ Awissu mxarrab/ u x'inhu jsib il-baħar f'għajnejk rotob7 Mhux sewwa troxx il-melħ fuq il-ferita, imma jekk trid, għal-lejla biss, ninsew li ħell l-inbid u l-ħmira qraset, u mqar għal-lejla biss, la hawn dal-plejju jfuħ, la haw' l-urieżaq, inqaddsu taħt il-qamar. GĦEDEN Tħallihx jixref rasu d-dudu tad-dubju seksiek tħallihx is-serp isefsef f'widintek kliem għasli bħal ta' Eva iżd' isħqu bla ma tħares meta ma tkunx tistenna toħroġ minn ġot-tuffieħa il-qrusa tal-misteru u llejla wkoll bir-riħ li jmelles wiċċna jaqsam id-dlam raġġ 'Adonajs u ssir taf kollox. Hekk meta jiħmar is-sħab u l-palm jitbandal waħdu fuq ġbini tinżel fwieħa rqiqa u minn ġor-ramel tiela' s-sinfonija ta' l-ilmijiet ħadrana. Imma meta jiswied is-sħab u l-palm jissara ma' l-irwiefen u r-ramel isir ċagħaq iniggeż l-arja timtela bit-twerżiq ta' l-isqra u jekk ma jkunx xi ħadd li jżommli jdejja f'tarf l-irdum inħossni qed nistordi u l-baħar ma jridx wisq biex jiela' għalija. Tiftakar il-baħar tiftakar il-blat tiftakar ix-xemx u l-qamar tiftakar ir-riħ tiftakar is-sajf inkaljat u x-xitwa tiftakar il-lejl u n-nhar tiftakar il-kwiekeb tliet mitt sajf tiftakar tliet mitt xitwa qalila tliet mitt rebbiegħa bi tliet mitt tqala ġdida tliet mitt ħarifa bla ma toħrof darba u l-blat inkaljat taħt riġlejha u s-silġ ma' kuxrejha u l-beraq li jfellel ġenbejha u riħ bħal azzar ġol-qurriegħa bil-karba tal-ħlas dejjiema bil-ħorħara li ddakkar u terġa' fi tliet mitt sajf li ġej tliet mitt xitwa qalila tliet mitt rebbiegħa għajjiena ma jkunx id-dudu li jnawrilha qalbha ma tkunx is-sħana li mixxfilha għeruqha ma jkunx is-silġ li jinġazzalha demmha. Tiftakar il-baħar tiftakar il-blat tiftakar ix-xemx u l-qamar tiftakar ir-riħ tiftakar is-sajf inkaljat u x-xitwa tiftakar il-lejl u n-nhar tiftakar il-kwiekeb. Il-bebbuxu trekken f'xaqq fil-blat ma' l-eku ta' leħinna mal-passi ta' riġlejna illum ersaqna kisnijiet la int la jien ma wrejna la kelma la ċaqliqa u baqa' jilgħab fuq ir-ramla bajda, THE SECOND TIME IX-XIĦ U JIEN Meta staqsejt lix-xwejjaħ li jaf jaqra l-ġrajja 'Xwejjaħ aqrali jdejja', ix-xemx għamietu 'x-xwejjaħ u minn xufftejh imfella waqa' bħal ħaġar jaqta' kliem li ma jifhmu ħadd u telaq waħdu biex imiss il-kwiekeb.